

IEPIRKUMA LĪGUMS

Izpildītāja līguma reģistrācijas Nr.A\_046\_AU

 ***(Identifikācijas Nr. JPP 2017/21/ERAF)***

|  |  |
| --- | --- |
| Jēkabpilī, |  Datums skatāms laika zīmogā |
|   | (04.02.2019.) |
|  |  |

**Jēkabpils pilsētas pašvaldība,** reģistrācijas numurs 90000024205, adrese: Brīvības iela 120, Jēkabpils, LV-5201, tās domes priekšsēdētāja Raivja Ragaiņa personā, kurš rīkojas saskaņā ar likumu „Par pašvaldībām” un Jēkabpils pilsētas pašvaldības nolikumu (turpmāk – Pasūtītājs), no vienas puses, un

**Sabiedrība ar ierobežotu atbildību “Acitektura”,** reģistrācijas numurs45403040580, juridiskā adrese: Jēkabpils, Gaujas iela 8, LV-5201,tās valdes locekļa Aināra Cikanoviča personā, kurš darbojas uz statūtu pamata (turpmāk – Izpildītājs), no otras puses, saskaņā ar publiskā iepirkuma *“Būvprojekta izstrāde un autoruzraudzības veikšana objektos “Jēkabpils Valsts ģimnāzijas pārbūve Rūdolfa Blaumaņa ielā 27, Jēkabpilī ” un “Jēkabpils 2.vidusskolas pārbūve Jaunā ielā 44, Jēkabpilī”* (Identifikācijas Nr. JPP 2017/21/ERAF) (turpmāk – publiskais iepirkums), iepirkuma komisijas 2017.gada 04.jūlija Lēmumu (sēdes protokols Nr.122), noslēdz līgumu par sekojošo:

1. **Līguma priekšmets**
	1. Pasūtītājs uzdod un Izpildītājs apņemas veikt ***objekta “Jēkabpils 2.vidusskolas pārbūve Jaunā ielā 44, Jēkabpilī” būvdarbu autoruzraudzību*** (turpmāk – Darbs), atbilstoši Būvniecības likuma, Ministru kabineta 2014. gada 19. augusta noteikumiem Nr. 500 „Vispārīgie būvnoteikumi” un citu tiesību aktu prasībām, kā arī sadarboties neparedzētu tehnisku problēmu risināšanā saistībā ar būvprojektā minētā objekta būvdarbiem.
2. **Līgumcena**
	1. Par Darba veikšanu Pasūtītājs samaksā Izpildītājam līgumcenu *EUR 6000,00 (seši tūkstoši euro 00 centi)*. Pievienotās vērtības nodoklis 21% ir *EUR 1260,00 (viens tūkstotis divi simti sešdesmit euro 00 centi)*. Līgumcenas un pievienotās vērtības nodokļa summa ir ***EUR 7260,00 (septiņi tūkstoši divi simti sešdesmit euro 00 centi).***Līgumcenas aprēķins ir šī līguma pielikums.
	2. Pasūtītājs samaksā Izpildītājam avansu ne vairāk kā 20% (divdesmit procenti) apmērā no līguma summas, ja Izpildītājs iesniedz rēķinu un garantiju par avansa summu 15 (piecpadsmit) darba dienu laikā pēc rēķina un garantijas par avansa summu saņemšanas dienas, ja iesniegtā garantija atbilst līguma 2.pielikuma „Garantiju noteikumi” prasībām.
	3. Samaksu par Darbu aprēķina atbilstoši faktiski nostrādātajām autoruzraudzības dienām saskaņā ar līguma 2.pielikumu „Līgumcenas aprēķins”.
	4. Līgumcenas aprēķinā autoruzraudzības un sadarbības periods pieņemts, pamatojoties uz 2019.gada 25.janvāra Iepirkuma līgumu (Id.Nr. JPP 2018/55/ERAF), kas noslēgts starp Jēkabpils pilsētas pašvaldību kā Pasūtītāju un Sabiedrību ar ierobežotu atbildību “JĒKABPILS PMK” par objekta “Jēkabpils 2.vidusskolas pārbūve Jaunā ielā 44, Jēkabpilī” būvdarbu izpildi.
	5. Līgumcena var tikt grozīta, mainoties būvdarbu izpildes laikam, kā arī citu no Izpildītāja neatkarīgu objektīvu iemeslu dēļ. Par grozījumiem puses noslēdz atsevišķu vienošanos pie šī Līguma, piemērojot 2.pielikumā „Līgumcenas aprēķins” noteiktās likmes.
3. **Līguma darbības laiks**
	1. Izpildītājs autoruzraudzības un sadarbības darbus veic līguma 1.1.punktā minētajā būvobjektā laikā no līguma noslēgšanas brīža līdz būves nodošanai ekspluatācijā.
4. **Apdrošināšana**
	1. Izpildītājam ir pienākums 3 (trīs) dienu laikā pēc līguma parakstīšanas iesniegt Pasūtītājam būvspeciālista, kas veiks atbildīgā autoruzrauga pienākumus, profesionālās civiltiesiskās atbildības apdrošināšanas līgumu un nodrošināt tā spēkā esamību visā būvdarbu un būvdarbu garantijas laikā. Apdrošināšanas līgumu slēdz atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
	2. Ja noslēgtā apdrošināšanas līguma termiņš tuvojas beigām, bet būvdarbi vai būvdarbu garantijas laiks vēl turpinās, Izpildītājam ir pienākums pirms spēkā esošā apdrošināšanas līguma darbības beigām iesniegt Pasūtītājam jaunu apdrošināšanas līgumu (vai pagarināt esošo), un nodrošināt tā spēkā esamību visā būvdarbu un būvdarbu garantijas laikā.
5. **Darba nodošanas – pieņemšanas un norēķinu kārtība**
	1. Samaksu par padarīto Darbu Pasūtītājs veic katru mēnesi saskaņā ar līguma 2.pielikumu ″Līgumcenas aprēķins″. Izpildītājs katra mēneša beigās sastāda aktu par paveikto Darbu, kuru kopā ar rēķinu iesniedz Pasūtītājam līdz atskaites mēnesim sekojošā mēneša 10. (desmitajam) datumam.
	2. Pasūtītājs samaksu par Darbu veic 30 (trīsdesmit) dienu laikā pēc akta apstiprināšanas un rēķina saņemšanas.
	3. Pasūtītājam ir tiesības aizturēt vai samazināt samaksu, bet ne vairāk kā 10% no atbilstošajā periodā paredzētās summas, ja atskaites periodā Izpildītājs ir pieļāvis vai nav novērsis kļūdas Darba izpildē, t.sk. ieturēt līgumsodu 300,00 (trīs simti) EUR apmērā par katru projekta izmaiņu, kas nepieciešama, lai labotu projekta kļūdu, kas radusies Izpildītāja vainas dēļ.
	4. Gadījumā, ja Pasūtītājs neveic maksājumus 5.2.punktā noteiktajā termiņā, Izpildītājs var prasīt līgumsodu 0,1 (nulle komats viena) % apmērā no nokavētās maksājuma summas par katru kavējuma dienu, bet ne vairāk par 10 (desmit) no nokavētās maksājuma summas.
6. **Pušu pienākumi un tiesības**
	1. Izpildītājs Darba veikšanai nodrošina atbilstošas kompetences personālu pietiekamā skaitā un nodrošina to ar nepieciešamo aprīkojumu.
	2. Izpildītājs 5 (piecu) dienu laikā pēc šī līguma parakstīšanas iesniedz Pasūtītājam dokumentus par atbildīgā autoruzrauga norīkošanu. Izpildītāja atbildīgais autoruzraugs ir Ainārs Cikanovičs, sertifikāta Nr.1-00445.
	3. Izpildītājs 10 (desmit) dienu laikā pēc šī līguma parakstīšanas iesniedz Pasūtītājam autoruzraudzības plānu, kas nepārsniedz līguma 2.pielikumā "Līgumcenas aprēķins" noteikto apmaksājamo autoruzraudzības dienu objektā skaitu.
	4. Izpildītājam ir jāizpilda Darbs un jāveic savi pienākumi ar vislielāko rūpību, efektivitāti un ekonomiju. Izpildītājam ir jāaizsargā Pasūtītāja intereses šī līguma ietvaros attiecībās ar trešajām personām, kā arī jāievēro saņemtās informācijas konfidencialitāte.
	5. Izpildītājam ir visas tiesības un pienākumi, kas noteikti Ministru kabineta 2014. gada 19. augusta noteikumos Nr. 500 „Vispārīgie būvnoteikumi”. Izpildītāja pienākums ir dokumentēt autoruzraudzības darbu, veikt regulārus ierakstus autoruzraudzības žurnālā, norādot būvobjekta apsekošanas rezultātus, risināto jautājumu, tā rašanās iemeslu, risināšanas iniciatoru un risinājumu. Izpildītājam jānodrošina atbildīgā autoruzrauga piedalīšanās iknedēļas objekta sanāksmēs.
	6. Izpildītājam jāpiedalās būvkonstrukciju, segto darbu un citu izpildīto būvdarbu pieņemšanā tādā apjomā, kāds paredzēts autoruzraudzības plānā.
	7. Izpildītājam jāsniedz atzinums par būves gatavību pieņemšanai ekspluatācijā.
	8. Izpildītājam ir pienākums nekavējoties informēt Pasūtītāju par nepieciešamību veikt labojumus būvprojektā, neatkarīgi no tā, vai šāda nepieciešamība radusies Izpildītāja kļūdas vai citu iemeslu dēļ.
	9. Pēc Pasūtītāja pieprasījuma Izpildītājam jāpiedalās neparedzētu tehnisku problēmu risināšanā, kas nav radušās būvprojekta kļūdu vai trūkumu dēļ, un kas nav projekta autora atbildība, un jānodrošina nepieciešamo izmaiņu veikšana būvprojektā Pasūtītāja noteiktajā termiņā.
	10. Kļūdas un trūkumi būvprojektā (t.sk. būvprojekta precizēšana un skaidrojumu sniegšana) Izpildītājam jālabo un jāsniedz uz sava rēķina.
	11. Pasūtītāja pienākums ir izsniegt Izpildītājam visu Darba veikšanai nepieciešamo informāciju un dokumentāciju.
7. **Strīdu izskatīšanas kārtība**
	1. Strīdus risina sarunu ceļā, bet, ja puses nepanāk vienošanos sarunu ceļā, strīdus izskata Latvijas Republikas tiesā saskaņā ar Latvija Republikas normatīvajiem aktiem.
8. **Līguma darbības izbeigšana**
	1. Līguma darbība tiek pārtraukta vai izbeigta, ja tiek pārtraukti būvdarbi vai Pasūtītājam ir nepietiekams finansējums Darba apmaksai.
	2. Pasūtītājs rakstiski informē Izpildītāju par līguma darbības pārtraukšanu vai izbeigšanu 30 (trīsdesmit) dienas iepriekš.
	3. Izpildītājs var prasīt izbeigt līguma darbību 30 (trīsdesmit) dienas iepriekš rakstiski brīdinot Pasūtītāju, ja vienlaicīgi iestājušies šādi nosacījumi: Pasūtītājs Izpildītājam savlaicīgi nav samaksājis līgumā paredzētos maksājumus, Pasūtītājam piemērojamais līgumsods sasniedzis 10 (desmit) % no nokavētās maksājumu summas un 45 (četrdesmit piecu) dienu laikā pēc rakstiska brīdinājuma par nokavēto maksājumu Pasūtītājs nav uzsācis sarunas ar Izpildītāju.
	4. Pasūtītājs ir tiesīgs vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9. **Nepārvarama vara**
	1. Puses ir atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, t.sk., dabas katastrofas, citas katastrofas un avārijas, epidēmijas, karadarbība, streiki, iekšējie nemieri, blokādes, kā arī tāda ārējo normatīvo aktu pieņemšana, kas liedz abām pusēm vai vienai pusei turpināt līgumsaistību izpildi, un citi apstākļi, kas neiekļaujas pušu iespējamās kontroles robežās.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai pusei. Ziņojumā jānorāda, kādā termiņā ir iespējama un paredzama līgumsaistību izpilde, un pēc otras puses pieprasījuma jāiesniedz kompetentas institūcijas izsniegta izziņa, kas satur nepārvaramas varas vai ārkārtējo apstākļu darbības apstiprinājumu un to raksturojumu. Ja līguma turpmāka izpilde nav iespējama, puses sastāda Darba nodošanas - pieņemšanas aktu un Izpildītājs saņem samaksu par visu līdz tam kvalitatīvi paveikto Darba daļu
10. **Fizisko personu datu aizsardzība**
	1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
	2. Puse, kura nodod otrai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
	3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
	4. Ja saskaņā ar tiesību normatīvajiem aktiem pusēm var rasties pienākums nodot tālāk trešajām personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz.
11. **Papildus noteikumi**
	1. Līguma grozījumi tiek noformēti rakstveidā Pasūtītājam un Izpildītājam vienojoties.
	2. Līgumam ir pievienoti zemāk uzskaitītie dokumenti, kas ir līguma pielikumi un neatņemama sastāvdaļa:
	3. pielikums "Līgumcenas aprēķins";
	4. pielikums “Garantiju noteikumi”;
	5. pielikums “Tehniskā specifikācija”.
	6. Līgums sastādīts divos eksemplāros uz 3 (trīs) lapām ar 3 (trīs) pielikumiem uz 3 (trīs) lapām, pa vienam eksemplāram katrai pusei.
	7. Atbildīgā kontaktpersona par līguma izpildi no Izpildītāja puses ir valdes loceklis Ainārs Cikanovičs, tālrunis +371 29268754, e-pasts: acitektura@gmail.com.
	8. Līguma izpildi Pasūtītāja vārdā vada Projekta vadītājs/-i – Būvniecības nodaļas Būvinženieris Uldis Bērziņš, tālrunis +371 26339656, e-pasts: uldis.berzins@jekabpils.lv un Attīstības un investīciju nodaļas projekta vadītāja Irēna Lavrinoviča, tālrunis +371 652 07423, e-pasts: irena.lavrinovica@jekabpils.lv.
	9. Pušu atbildīgās kontaktpersonas nodrošina, ka jebkura elektroniskā sarakste, kas tiek veikta līguma ietvaros, sūtot elektronisko pastu tiek atzīmēta ar CC uz kopija@jekabpils.lv.
	10. Līgums sagatavots un parakstīts ar drošu elektronisko parakstu. Līgums stājas spēkā, kad to parakstījusi pēdējā no Pusēm, un ir spēkā līdz Pušu saistību pilnīgai izpildei.
12. **Pušu rekvizīti:**

|  |  |  |
| --- | --- | --- |
|  | **Pasūtītājs:** | **Izpildītājs:** |
|  | **Jēkabpils pilsētas pašvaldība** | **SIA “Acitektura”** |
| Reģistrācijas Nr. | 90000024205 | 45403040580 |
| Adrese | Brīvības iela 120, Jēkabpils, LV-5201 | Gaujas iela 8, Jēkabpils, LV-5201 |

**Pušu paraksti:**

**Pasūtītājs Izpildītājs**

Domes priekšsēdētājs Valdes loceklis

\_\_\_\_\_\_\_\_\_\_\_\_\_\_\_/R.Ragainis/ \_\_\_\_\_\_\_\_\_\_\_\_\_\_\_\_\_/A.Cikanovičs/